fi fi fi fi en en fi fi fi fi sl eo fi fi fi fi fi fi fi sl fi fi fi fi fi fi fi fi fi da fi de fi fi fi fi fi fi fi da sl fi fi fi fi fi fi fi fi fi da fi fi fi fi fi fi fi fi fi fi fi fi fi fi fi fi fi fi fi da en fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi cs fi fi fi fi fi fi fi fi fi fi fi fi en fi fi fi fi de fi fi fi fi fi fi fi fi fi fi fi de fi fi fi fi fi fi fi fi fi fi fi fi de fi fi fi fi fi fi fi fi fi fi fi fi en en fi es en fi en en
Hei! Täällä Seinäjoella ainakin ollaan oltu jo melkein viikko lumisissa maisemissa, mutta tulin teille vielä julkaisemaan syksyisiä kuvia. Oon joskus törmänny blogimaailmassa postauksiin, jossa kerrotaan omasta elämästä faktoja numeroilla joten tänään olisi vuorossa sellainen postaus. Toivottavasti tykkäätte ja tulee uutta tietoa musta, mitä ette tienneet.
0 kokonaista yötä nukuttuna tänä vuonna
4 Asuntoa, joissa olen asunut
6 vuotta blogin pitämistä (kaksi eri blogia)
9 eri työpaikkaa elämäni aikana
23 min kesti viimeisin puhelu
604 rataa menty läpi Candy crush saga soda pelissä
1991 on vuosi, jona synnyin
3995 päivää olemme olleet Timon kanssa yhdessä
Löytyykö teiltä samoja numeroita? Mitä mieltä olitte postauksesta? :)
Category: lifestyle, oma elämä
lauantai 28. lokakuuta 2017
Biker -farkut täältä | Polvista rikotut farkut täältä | Neuletakki täältä | Vihreä paita täältä | Collegepaita täältä | Lippis täältä | Nahkahanskat täältä | Pipo täältä
Hei! Tällä hetkellä, kun ilmat on alkanu kylmetä, niin oon käyny omaa vaatevarastoani läpi - puuttuuko sieltä jotain oleellista. Teinkin sitten samalla tällaisen kollaasin näistä vaatteista. Tuskin tulen näitä kaikkia ostamaan, mutta ainahan sitä saa haaveilla. Luultavasti mobiiliversiossa tuo ei näytä kokonaan tuota kollaasia, mutta kuvaa painamalla näkee koko kuvan.
1. Housut. Mä haluaisin jotkut housut, jotka olisi kiiltävämpää materiaalia ja tulisi ehkä jopa nahka mieleen. Ei siis perus mattafarkkuja. Kun ostin Cubukselta ne tekonahkalegginssit, niin jotain ehkä vähän samantapaista, mutta housuina kuten nämä Noisy May:n biker-farkut. Toisena haluaisin polvista rikotut mustat farkut. En ole vielä löytänyt sopivia.
2. Paidat. Mä tarvitsisin collegepaitoja, jossa kuitenkin olisi jotain erikoista kuten tuossa Onlyn vaaleanpunaisessa collegepaidassa on nuo röyhelöt. Collegepaitojen lisäksi joku armeijanvihreän värinen pidempi paita olisi kiva. Ehkä vähän harmittaa, että laitoin kirppikselle yhden mun pidemmän vihreän sifonkipaidan. Se paita olisi sopinut niin täydellisesti niiden nahkalegginssien kanssa. Kolmanneksi erilaisia neuleita olisi kiva hankkia; sekä ihan paitoja että myös tunikoita ja neuletakkeja.
3. Asusteet. Mä tuun aina kaikissa muotivillityksissä vähän jäljessä. Ainakin tuntuu, että nuo kaikki tupsut ym. on ollut jo pitkään muodissa. Näin kuitenkin Bikbokissa lippiksen, jossa oli tupsu. Aluksi ajattelin et onpa erikoinen ja ehkä vähän hassu, mutta sitten se olikin ihan kivan näköinen! Multa myös puuttuu nahkasormikkaat, ne olisi kivat kylmemmille keleille. En edes muista milloin oon viimeksi ostanut itselleni pipon, mutta tykkäisin kovasti tupsupiposta.
Onko teillä jotain mitä haluaisitte hankkia talvea varten?
Kirpparilta löydetty mekko syksyyn
maanantai 16. lokakuuta 2017
"Otan puolikkaan elämän sen repaleet mukaan"
Heipä hei ja hyvää maanantaita! Oltiin melkein koko viime viikko flunssassa, mutta nyt onneksi lapsetkin alkaa olla kunnolla terveitä, jotta voi taas palata normaaliin elämään. Koko viime viikko meni myös itsellä aika sumussa, kun meidän neiti ei öisin suostunut nukkumaan ja saattoi valvoa melkein kaksi tuntia ennen kuin nukahti uudestaan. Raskaasta viime viikosta huolimatta kuuluu kyllä tosi hyvää! Mun vanhempainvapaa loppui ja jäin hoitovapaalle enkä tiedä varmaksi kuinka kauan hoidan itse lapsia kotona. Oon välillä katsellut työpaikkoja ja kyllä melkein koko ajan on sosionomeille töitä täällä päin. Nyt on kuitenkin aika olla vielä kotona, kun lapset ovat pieniä ja siihen on mahdollisuus.
Eilen oli ihana syysilma ja sen vuoksi käytiin kuvailemassa tänne blogiin syksyisempiä asukuvia ennen kuin nää kaikki ihanat syksyn värit on muisto vain.
Oon rakastunut näissä kuvissa olevaan collegemekkoon, jonka löysin kirpputorilta joku vuosi sitten. Olin silloin vielä raskaana ja ison mahan kanssa kokeilin tätä vain nopeasti ja ajattelin, että tykkäänköhän tästä sen jälkeen, kun saan raskausvatsan pois. Maksoin nimittäin tästä 18€ ja se on aika paljon kirpputorivaatteesta! Tosin mekko oli kuin uusi joten vein sen kassan kautta kotiin. Nyt oon nähnyt saman tyylisiä mekkoja Vero modassa myynnissä ja nämä maksaa uutena melkein 70€ joten hyvä löytö! Tämä on sitä paitsi tosi paksu ja lämmin!
Cubuksella oli hetki sitten kaikki housut -25%. Käytin alennuksen hyväksi ja ostin tekonahkalegginssit edellisten tilalle. Mulla on aikaisemminkin ollut tämän tyyliset, mutta ne olivat liian isot joten myin ne eteenpäin. Maksoin legginsseistä 14,95, kun normaalihinta oli vähän alle 20€.  Tekonahka on kyllä jotenkin niin syksyinen vaate. En oikeastaan esimerkiksi kesällä käytä ollenkaan tekonahkaa. Kengät tilasin netistä Vamos kenkäkaupasta. Olin niin mainonnan uhri, sillä he mainostivat näitä jossain erikoisalennuksessa Facebookissa ja silloin jo katsoin, että olipa kivat kengät. Sitten pari päivää myöhemmin näin ne vielä Instagramissa ja ajattelin, että nyt tilaan. Normaalihinta näille oli 59,90, mutta itse maksoin näistä 39,90€. Ihanat syksykengät ja mulla ei tämän tyylisiä ollutkaan ennen näitä.
Trikoomekko - Kirpputori/Object | "nahkalegginssit" - Cubus (uudet) | Kengät - SoWhat/Vamos kenkäkauppa (uudet)
Mitä mieltä ootte asusta?
Category: asut, lifestyle, muoti, musiikki, oma elämä
8x parasta juttua aamussa + smoothien resepti
tiistai 10. lokakuuta 2017
1. Kiireettömät aamut. Rakastan niitä aamuja, kun ei ole kiire minnekään. Voi rauhassa selailla vaikka puhelinta sängyssä, eikä ole mikään kiire nousta.
2. Yöpaidassa hengailu. Ihan parasta ja niin rentoa.
3. Kunnon aamupala. Mä oon usein ollut se, joka esimerkiksi kouluaamuisin herää niin myöhään, ettei ehdi syödä aamupalaa ollenkaan tai kiireessä nappaa jotain suuhunsa. Parasta on silloin, kun on aikaa panostaa aamupalaan.
4. Hyvin nukuttu yö. Ihanien aamujen paras juttu on se, kun herää virkeänä hyvin nukutun yön jälkeen ja tietysti suht aikaisin, eikä esimerkiksi puolen päivän jälkeen. Mulla on tänä vuonna ollut sellaisia aamuja ihan muutama. Terveisiä vaan vauvavuodesta, haha.
5. Siisti koti. En tiedä onko teillä muilla tätä, mutta mulla on tapana siivota iltaisin, jotta aamulla voi aloittaa uuden päivän siistissä kodissa. Varsinkin keittiön tulisi olla siisti. Ärsyttää jos edellisen päivän tiskit on pitkin keittiötä. Parasta on silloin, kun koti on siisti aamulla kun herää.
6. Kuuma suihku. Yleensä käyn iltaisin suihkussa tai saunassa, mutta joskus käyn myös aamuisin ja se on kyllä parasta.
7. Herääminen rakkaan vierestä ja rakkaan kanssa. Harvemmin kyllä meillä näin, mutta tykkään herätä yhtäaikaa toisen kanssa.
8. Musiikki. Tuli se sitten radiosta, Youtubesta, cd:ltä tai Spotify -listalta, niin päivä lähtee paremmin käyntiin musiikkia kuunnellessa.
Ja tässä vielä resepti mun joka aamuiseen aamupalasmoothieen:
1 prk (250g) maitorahkaa
Mitkä on teidän parhaat jutut aamussa?
Uudemmat tekstit Vanhemmat tekstit Etusivu
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
Kirpparilta löydetty mekko syksyyn
8x parasta juttua aamussa + smoothien resepti
CopyRight © | Theme Designed By Hello Manhattan